jkorsvik/nowiki_second_scrape_merged huggingface dataset:
Radek Procházka

Radek Procházka (født 9. juni 1985) er en tsjekkisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 
Procházka har kvadriplegi (tetraplegi), dvs lammelse i begge armer og bein, etter en tyggmargsskade i 2002. Han begynte med boccia samme år. Kallenavnet hans, «Schumacher», fikk han på barneskolen fordi han gikk så sakte.Han er utdannet innen finans fra Mendel-universitetet, og jobber som aksjemegler.


== Karriere ==
Procházka kom på 12.-plass ved EM i boccia i 2005, og 4.-plass ved VM i 2006.I 2009 fikk han gull ved EM i boccia i Povoa de Varzim i Portugal. Der vant han finalen 3-2 over Fernando Pereira. Året etter kom han på 20.-plass ved VM i boccia. I 2011 kom han på 17.-plass individuelt ved World Cup som ble arrangert i Belfast. Han var også med på det tsjekkiske laget som fikk bronse i parkonkurransen ved World Cup 2011, der han spilte sammen med Leoš Lacina og Petr Hubalovsky. Ved utgangen av 2011 var han rangert som nummer 21 i verden i klassen BC4.Han deltok ved Paralympiske sommerleker 2012 i London. I parkonkurransen i klassen BC4 fikk Tsjekkia sølvmedalje, der han spilte sammen Leoš Lacina. Tsjekkia tapte her 3-5 for Brasil i finalen. Individuelt kom han på 6.-plass, etter at hun tapte kvartfinalen 3-5 for Stephen McGuire, og tapte for Yuk Wing Leung i kampen om 5.-plassen i plasseringsspillet. 


== Referanser ==


== Eksterne lenker ==
Profil hos IPC
London 2012 - Radek Prochazka
London 2012 - Athletics - Boccia (resultater PL 2012)
Xixuthrus

Xixuthrus er en slekt av biller som hører til familien trebukker (Cerambycidae). Det er beskrevet 13 arter som alle har forholdsvis begrensede utbredelser på øyer i Indonesia og Polynesia. Noen av artene er blant verdens største biller.


== Utseende ==
Store til meget store (50 - 150 millimeter),  nokså kraftig bygde trebukker. Kroppen er litt flat, avlang og mørkt brunlig. Antennene er omtrent så lange som kroppen, kjevene (mandiblene) store og kraftige. Pronotum er bredere enn langt, langs sidene med fine tenner. Dekkvingene har opphøyde lengderibber. Beina er nokså lange og tynne, de innerste fotleddene utvidete og to-lappede.


== Levevis ==
Larvene borer i død ved. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Disse store billene er svært ettertraktet blant samlere og sjeldne eller særlig store eksemplarer selges for høye priser.


== Utbredelse ==
Det meste av slektens utbredelse faller innefor Indonesia østover til Fiji, men arten Xixuthrus domingoensis skiller seg sterkt ut ved at den bare lever i den Dominikanske Republikken.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini
Slekten Xixuthrus Thomson, 1864 - 13 meget store arter, Indonesia og Polynesia
Underslekten Xixuthrus Thomson, 1864 (i snever forstand)
Xixuthrus arfakianus (Lansberge, 1884)
Xixuthrus axis Thomson, 1877
Xixuthrus bufo Thomson, 1878
Xixuthrus costatus (Montrouzier, 1855)
Xixuthrus domingoensis Fisher, 1932 - Dominikanske republikk
Xixuthrus fominykhi Titarenko & Zubov, 2018
Xixuthrus ganglbaueri Lameere, 1912
Xixuthrus granulipennis Komiya, 2000
Xixuthrus gressitti Marazzi, Marazzi & Komiya, 2006
Xixuthrus heros (Gräffe, 1868)
Xixuthrus jakli Titarenko & Zubov, 2018
Xixuthrus lameerei Marazzi, Marazzi & Komiya, 2006
Xixuthrus lansbergei (Lameere, 1912)
Xixuthrus lunicollis Lansberge, 1884 - ofte regnet som en underart av Xixuthrus microcerus
Xixuthrus microcerus (White, 1853) - den eneste av artene som har en forholdsvis vid utbredelse
Xixuthrus nycticorax Thomson, 1877
Xixuthrus penrousi Titarenko & Zubov, 2018
Xixuthrus pinkeri Titarenko & Zubov, 2018
Xixuthrus sapolsky Titarenko & Zubov, 2018
Xixuthrus solomonensis Marazzi & Marazzi, 2006
Xixuthrus stumpei Titarenko & Zubov, 2018
Xixuthrus terribilis Thomson, 1877 (syn. = X. heyrovskyi Tippmann, 1945)
Xixuthrus thomsoni Marazzi, Marazzi & Komiya, 2006
Underslekten Daemonarthra Lameere, 1903
Xixuthrus (Daemonarthra) helleri (Lameere, 1903)


== Referanser ==


== Eksterne lenker ==
(en) Xixuthrus i Encyclopedia of Life 
(en) Xixuthrus i Global Biodiversity Information Facility 
(en) Xixuthrus hos NCBI 
(en) Kategori:Xixuthrus – bilder, video eller lyd på Wikimedia Commons 
Xixuthrus – detaljert informasjon på Wikispecies 
Lobanov, A.L. Bildegalleri over artene [2]
Tormod Bakke

Tormod Andreas Bakke (født 11. september 1950) var politimester i Hedmark politidistrikt inntil distriktet ble nedlagt 1. januar 2016. Han ble utnevnt ved kongelig resolusjon i 2006 for en åremålsperiode på seks år og gjenutnevnt til en ny åremålsperiode i 2012.Han ble cand. jur. ved Universitetet i Oslo i 1975, og var dommerfullmektig før han begynte som politijurist i 1979. Han har vært statsadvokat, deretter førstestatsadvokat ved Troms og Finnmark statsadvokatembeter fra 1990 til 1996. Fra 1996 var han førstestatsadvokat og embetsleder ved Hedmark og Oppland statsadvokatembeter. Han hadde permisjon fra førstestatsadvokatstillingen fra 1999 til 2000, da han var spesialrådgiver i Justis- og politidepartementet. Fra 2016 er han statsadvokat.


== Referanser ==
Neum

Neum er en by og kommune i kantonen Hercegovina-Neretva i Bosnia-Hercegovina. Den er landets eneste kystby. Foreløpige tall fra folketellingen i 2013 viste at Neum hadde 4 960 innbyggere.Neum fikk status som kommune i 1978. Byen ble reist etter at landevegen langs Adriaterhavskysten ble anlagt i 1965. Området der byen ligger utgjør en 24 kilometer lang kystlinje, som bryter kroatisk territorium. Trafikk langs Europavei 65 må passere den internasjonale grensen mellom Bosnia-Hercegovina og Kroatia ved Neum.


== Referanser ==


== Eksterne lenker ==
Offisielt nettsted 
(en) Neum – kategori av bilder, video eller lyd på Commons
Ferruccio Parri

Ferruccio Parri (født 19. januar 1890 i Pinerolo, død 8. desember 1981 i Roma) var en italiensk politiker (Partito d'Azione). Han var Italias statsminister fra juni til desember 1945.
Parri var medlem av Comitato di Liberazione Nazionale på slutten av andre verdenskrig. Han tilhørte bevegelsen Rettferdighet og frihet (Giustizia e Libertà) som ble ledet av Carlo Rosselli. Roselli ble myrdet  av italienske fascister i New York 1937.


== Referanser ==


== Eksterne lenker ==
(en) Ferruccio Parri – kategori av bilder, video eller lyd på Commons 
(en) Ferruccio Parri hos Europarådets parlamentarikerforsamling 
(it) Biografi på storiaxxisecolo.it
Gza

Gary Grice (født 2. august 1966), bedre kjent under artistnavnet navn GZA (uttales / dʒɪzə / jiz-ə) og The Genius, er en amerikansk hiphop-artist og grunnleggeren av hiphop-gruppen Wu-Tang Clan. Innenfor «klanen» er han kjent som «det åndelige overhodet», ettersom han både er den eldste og den første i gruppen som fikk platekontrakt.
GZA har dukket opp på hans andre klanmedlemmer sine soloprosjekt, og siden utgivelsen av hans soloalbum Liquid Swords i 1995 har han opprettholdt en suksessfull solokarriere. Steve Huey i Allmusic har kalt ham «en av de beste tekstforfatterne fra 1990-tallet», mens redaktørene i About.com har rangert ham som nr. 17 på sin liste over de 50 beste MC-ene av vår tid (1987–2007), noe som gjør ham det høyest rangerte Wu-Tang Clan medlemmet på listen foran Method Man, Ghostface Killah og Raekwon. I 2012 kom han med i «The Source» sin liste over de 50 beste tekstforfatterne noensinne.


== Referanser ==


== Eksterne lenker ==
(en) GZA – kategori av bilder, video eller lyd på Commons 
(en) GZA – galleri av bilder, video eller lyd på Commons 
(en) Gza på Internet Movie Database 
(sv) Gza i Svensk Filmdatabas 
(fr) Gza på Allociné 
(en) Gza på AllMovie 
(en) Gza hos The Movie Database 
(en) Gza på Apple Music 
(en) Gza på Discogs 
(en) Gza på Discogs 
(en) Gza på MusicBrainz 
(en) Gza på SoundCloud 
(en) Gza på Spotify 
(en) Gza på Songkick 
(en) Gza på Last.fm 
(en) Gza på Last.fm 
(en) Gza på AllMusic 
(en) Gza på AllMusic 
Gza på Twitter 
Gza på Facebook 
Gza på Instagram 
Gza på YouTube 
Gza på YouTube 
Gza på Myspace
Masta Killa

Jamel Arief (født Elgin Turner 18. august 1969), bedre kjent som Masta Killa, er en amerikansk rapper og medlem av Wu-Tang Clan. Selv om har er en av de mindre kjente medlemmene av gruppen, ettersom han bare var med på ett spor på deres debutalbum Enter the Wu-Tang (36 Chambers) fra 1993, har han siden vært svært produktiv på andre klangruppe-album og soloprosjekter siden midten av 1990-tallet og ga ut sitt debutalbum No Said Date i 2004.


== Referanser ==


== Eksterne lenker ==
Offisielt nettsted 
(en) Masta Killa – kategori av bilder, video eller lyd på Commons 
(en) Masta Killa på Apple Music 
(en) Masta Killa på Discogs 
(en) Masta Killa på Discogs 
(en) Masta Killa på Discogs 
(en) Masta Killa på MusicBrainz 
(en) Masta Killa på Spotify 
(en) Masta Killa på Songkick 
(en) Masta Killa på Last.fm 
(en) Masta Killa på AllMusic
Callipogon

Callipogon er en slekt av biller som hører til familien trebukker (Cerambycidae). Artene lever i Sør-Amerika, noen av dem er meget store.


== Utseende ==
Store (lengde opptil 130 millimeter), avlange, oftest brunlige trebukker. Antennene er omtrent så lange som kroppen, fasettøynene er store og nyreformede. Pronotum er betydelig bredere enn langt og har vanligvis kraftige pigger langs ytterkanten. Beina er forholdsvis lange og slanke.
Hos flere av artene har hannene kraftig forstørrede mandibler (overkjever).


== Levevis ==
Artene lever i tropisk eller subtropisk skog.


== Utbredelse ==
Slekten er utbredt i Sør- og Mellom-Amerika, dessuten finnes det en art (Callipogon relictus) ved Stillehavskysten i Russland.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Callipogonini
Slekten Callipogon Audinet-Serville, 1832 - til dels meget store arter fra Sør-Amerika
Underslekten Callipogon (Callipogon) (Serville, 1832)
Callipogon barbatus (Fabricius, 1781)
Callipogon beckeri (Lameere, 1904)
Callipogon lemoinei (Reiche, 1840)
Callipogon levchenkoi Skrylnik, 2020
Callipogon senex (Dupont, 1832)
Underslekten Callipogon (Callomegas) (Lameere, 1904)
Callipogon limonovi Titarenko, 2017
Callipogon proletarius (Lameere, 1904)
Callipogon sericeus (Olivier, 1795)
Underslekten Callipogon (Dendroblaptus) (Chevrolat, 1864)
Callipogon barbiflavus (Chevrolat, 1864)
Underslekten Callipogon (Enoplocerus) Audinet-Serville, 1832 - noen ganger regnet som en egen slekt
Callipogon armillatus (Linnaeus, 1767)
Underslekten Callipogon (Eoxenus) (Semenov, 1899)
Callipogon relictus (Semenov, 1899)
Underslekten Callipogon (Orthomegas) (Serville, 1832) - nå vanligvis regnet som en egen slekt
Callipogon cinnamomeus (Linnaeus, 1758)
Callipogon folschveilleri Audureau, 2011
Callipogon fragosoi (Bleuzen, 1993)
Callipogon frischeiseni (Lackerbeck, 1998)
Callipogon haxairei (Bleuzen, 1993)
Callipogon irroratus( Lameere, 1915)
Callipogon jaspideus (Buquet, 1844)
Callipogon marechali (Bleuzen, 1993)
Callipogon monnei (Bleuzen, 1993)
Callipogon pehlkei (Lameere, 1904)
Callipogon similis (Gahan, 1894)
Underslekten Callipogon (Spiloprionus) (Aurivillius, 1897) - nå vanligvis regnet som en egen slekt
Callipogon sericeomaculatus (Aurivillius, 1897)


== Kilder ==
Prioninae of the World - Callipogonini. Med artsliste og bilder [1]


== Eksterne lenker ==
Bilder av de amerikanske artene
(en) Callipogon i Encyclopedia of Life 
(en) Callipogon i Global Biodiversity Information Facility 
(en) Callipogon hos ITIS 
(en) Callipogon hos NCBI 
(en) Kategori:Callipogon – bilder, video eller lyd på Wikimedia Commons 
Callipogon – detaljert informasjon på Wikispecies
Maurice Tallon

Maurice Edouard Tallon (født 22. oktober 1906 i Mornant i Frankrike, død 21. juli 1982) var en fransk katolsk misjonær og arkeolog tilhørende jesuittordenen. Han er kjent for viktige forskningsarbeider om Libanons prehistorie.


== Referanser ==


== Eksterne lenker ==
Genealogical profile of Maurice Tallon
Bjørnholt (Jondalen)

Bjørnholt er et område og en gård i Jondalen i nåværende Kongsberg kommune, rundt 8 km. nordvest for Kongsberg sentrum. Gården har gitt navn til Bjørnholtveien, den viktigste veien i Jondalen nord for Jondalselva, og har gårdsnummer 135 og bruksnummer 16. Bjørnholt ligger rundt 400 meter nord for Jondalen kirke, på den andre siden av Jondalselva. I tillegg til Bjørnholt gård ligger det også noen andre eneboliger der. På Bjørnholt ligger også gården Stordalen, nærmeste nabo til Bjørnholt gård, der Petter Stordalens far Knut Anker Stordalen vokste opp.
Stedsnavnet er offisielt skrevet Bjørnholt. Historisk ble også skrivemåten Bjørnholdt benyttet. Etymologien er enten dyrenavnet bjørn eller mannsnavnet Bjørn (som kommer av dyrenavnet) og holt (dvs. en liten skog). Gården Bjørnholt er hvertfall kjent siden 1700-tallet. I likhet med andre gårder i Jondalen var gården i mye av sin historie eid og bebodd av personer knyttet til Kongsberg Sølvverk. I 1763 var det skifte etter Arne Bjørgesen på Bjørnholt og sønnen Arne Arnesen overtok gården. I 1798 var det skifte etter Arne Arnesen og ved folketellingen i 1801 bodde sønnen Nikolai Arnesen på Bjørnholt sammen med kona Lusi Trulsdatter og fem barn. Siden ble sønnen Ole Arnesen eier. Han skjøtet gården over til Nikolai Olsen Primskot i 1858. Han døde kort tid etter og året etter ble Jon Ketilsen Torsdalen eier. Han solgte eiendommen til (Peder) Bernhard Pedersen fra nabogården Petersbråten (1839–1901) i 1861. Ved folketellingen i 1865 var sistnevnte, Bernhard Pedersen Bjørnholt, 27 år og Gaardbruger og Selveier på Bjørnholt og bodde der sammen med kona Gunhild Jørgensdatter (1841–1905) på 25 år, deres tre små barn og tjenestejenta Jøran Olsdatter på 20. Bernhard Pedersen Bjørnholt arbeidet også ved sølvverket på Vinoren og drev i tillegg gården. Hans mormor Anne Kristine Bryn(d) var kusine til eidsvollsmannen Thomas Bryn, og var datter av stiger ved Kongsberg Sølvverk Thore Thomesen Bryn(d) og Barbro Frisch. Ektefellen Gunhild var etterkommer i mannslinjen av fogd i Gudbrandsdalen og senere rådmann i Oslo Jacob Stockfleth, og som enke solgte hun gården Bjørnholt i 1903 til Guttorm Sondresen Lofthus. Han solgte igjen til Ketil Gudbrandsen Aasland i 1911. I 1935 ble gården solgt på tvangsauksjon og forrige eiers sønn Kristian Ketilsen Aasland fikk tilslaget.


== Referanser ==
Sortungen

Sortungen er en innsjø på vestsiden av Randsfjorden, i Gran kommune, Innlandet. Innsjøen er regulert som magasin for Toverud kraftstasjon, med reguleringshøyde 4,5 meter.
Fiskebestanden domineres av småvokst abbor. Det er også en noe tett bestand av småfallen røye. Røya ble satt ut i vannet i 1870. Bestanden av ørret og sik er noe tynnere, og kvaliteten er god.


== Referanser ==
Lene Håkonsen

Lene Håkonsen (født 24. juli 1969) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Idrettsforeningen Fram. 
Håkonsen ble norgesmester i det første stafettnorgesmesterskapet i hurtigløp på skøyter på Hamar i 1987 sammen med Heidi Skjeggestad og Minna Nystedt.


== Personlige rekorder ==


== Referanser ==


== Eksterne lenker ==
(en) Lene Håkonsen – Speedskatingbase.eu 
(en) Lene Håkonsen – SpeedSkatingNews.info
Konstablenes Maggaband

Konstablenes Maggaband er et norsk musikkorkester dannet i Trøndelag. Orkesterets 
medlemmer har bakgrunn fra politiarbeid, og har vært tilknyttet, eller ansatt i politiet. Orkesteret har bestått av medlemmene Arne Øiamo, Arvid Vårum, Finn Sagmyr, Helge Ulset og Knut Lagesen.
Bandet medvirket på innspillingen av Hans Rotmos plate «Brøllopet I Kanaan» i 1985, og var også en del
av Rotmos omreisende turnéorkester, med sceneversjonen av Ola Uteligger. I 1989 kom utgivelsen «Det e' sånt de handle om», som blant annet inneholdt låter fra ulike forebyggende-kampanjer. 
I 1992 kom utgivelsen «Grand Galla» på Plateselskapet Tylden & Co. I tillegg til selvskrevet materiale inneholdt plata også bidrag fra andre låtskrivere, deriblant Hans Rotmo og Øystein Dolmen. I 1993 spilte Konstablenes Maggaband under den første musikkfestivalen for Politifolk, som ble arrangert i Oslo. I forbindelse med festivalen ble orkesteret tildelt Gullplate for 25 000 solgte eksemplarer av kassettutgivelsen «Fra bagatell til helvete». Utgivelsen var en del av et forebyggende opplegg mot ungdomskriminalitet.


== Plateutgivelser ==
Det e' sånt de handle om (1989)
Grand Galla (Tylden & Co, 1992)


== Referanser ==


== Eksterne lenker ==
(en) Konstablenes Maggaband på Discogs 
(no) Tylden & Co. - Grand Galla
Trebinje

Trebinje (serbisk: Требиње) er en by og kommune ved elven Trebišnjica i landskapet Hercegovina helt sør i Bosnia-Hercegovina. Den ligger i entiteten Republika Srpska. Folketallet var for 2012 anslått til 26 781.Trebinje ligger et stykke inne i landet, adskilt fra Adriaterhavet av kroatisk territorium. Byen ligger 28 km fra Dubrovnik i Kroatia. Den har en gamleby fra den osmanske tiden som stort sett slapp unna store skader i krigen i Bosnia-Hercegovina.. I Bosnia-krigen var den under serbisk militær kontroll, og var base for angrep på Dubrovnik by.
Trebišnjica er oppdemmet ved byen for kraftproduksjon i Trebinje vannkraftverk.


== Referanser ==


== Eksterne lenker ==
Offisielt nettsted 
(en) Trebinje – kategori av bilder, video eller lyd på Commons
Bihać

Bihać er en by og kommune ved elven Una i Una-Sana kanton nordvest i Bosnia-Hercegovina.
Byens historie strekker seg tilbake til 1200-tallet. Under andre verdenskrig etablerte partisaner under ledelse av Josip Broz Tito Bihać-republikken i området. Under krigen i Bosnia-Hercegovina først på 1990-tallet var Bihać en bosnjakisk enklave inneklemt av områder dominert av kroater og serbere, og byen var fra 1992 til 1995 beleiret.


== Referanser ==


== Eksterne lenker ==
Offisielt nettsted 
(en) Bihać – kategori av bilder, video eller lyd på Commons
Manda’ morra blues

Manda' morra blues er en sang fra 1973 av visesangeren Stein Ove Berg. Den lå fem uker på førsteplass på Norsktoppen.
Låta er seinere blitt spilt inn av Ole Paus.


== Referanser ==
Macrotoma

Macrotoma er en slekt av biller som hører til familien trebukker (Cerambycidae).


== Utseende ==
Store til meget store (25-85 millimeter), brunlige biller. Kroppen er avlang, dekkvingene parallellsidige og flere ganger så lange som pronotum. Antennene er omtrent så lange som kroppen. Pronotum er mye bredere enn langt, med tenner langs ytterkanten. Dekkvingene har opphøyde lengderibber.


== Levevis ==
Larvene lever i død ved, utviklingstiden er flere år.


== Utbredelse ==
Slekten er utbredt i Afrika og Sørøst-Asia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini
Slekten Macrotoma Audinet-Serville, 1832
Underslekten Bandar Lameere, 1912
Macrotoma khooi Hayashi, 1975
Macrotoma kurosawai (Komiya, 2001)
Macrotoma pascoei (Lansberge, 1884
Underslekten Macrotoma Audinet-Serville, 1832 (i snever forstand)
Macrotoma androyana Fairmaire, 1901
Macrotoma castaneipennis Kolbe, 1894
Macrotoma coelaspis White, 1853
Macrotoma delahayei Bouyer, 2010
Macrotoma drumonti Bouyer, 2011
Macrotoma ducarmei Bouyer, 2016
Macrotoma gerstaeckeri Lameere, 1903
Macrotoma gracilipes Kolbe, 1894
Macrotoma hassoni Bouyer, 2016
Macrotoma hayesi  Lameere, 1903
Macrotoma legalli Delahaye, 2015
Macrotoma mourgliai Bouyer, 2010
Macrotoma natala Thomson, 1860
Macrotoma palmata (Fabricius, 1792)
Macrotoma prionopus White, 1853
Macrotoma serripes (Fabricius, 1781)
Macrotoma vandeweghei Bouyer, 2016


== Kilder ==
Beetles of Africa - Prioninae [1]
Nettside om Macrotoma palmata


== Eksterne lenker ==
(en) Macrotoma i Encyclopedia of Life 
(en) Macrotoma i Global Biodiversity Information Facility 
(no) Macrotoma hos Artsdatabanken 
(en) Macrotoma hos Fauna Europaea 
(en) Macrotoma hos NCBI 
(en) Kategori:Macrotoma – bilder, video eller lyd på Wikimedia Commons 
Macrotoma – detaljert informasjon på Wikispecies
Bosnia-Hercegovinas ministerråd

Bosnia-Hercegovinas ministerråd er landets regjering og utøvende makt. Ministerrådet består av en leder (statsminister) og ti ministre.Bestemmelser om ministerrådet er nedfelt i grunnlovens paragraf 5. Formannen for ministerrådet utpekes av presidentskapet, men er avhengig av tilslutning fra Representantenes hus. Øvrige regjeringsmedlemmer utnevnes så av formannen i ministerrådet. Også ministrene er avhengig av nasjonalforsamlingens tillit. 


== Referanser ==


== Eksterne lenker ==
Ministerrådets nettsted
Aina Nybakk

Aina Marie Nybakk (født 9. oktober 1970) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Kongsvinger Idrettslag. 
Nybakk ble norgesmester i stafettnorgesmesterskapet i hurtigløp på skøyter på Sør-Fron i 1989 sammen med Lillan Westli og Heidi Støkker.


== Personlige rekorder ==


== Referanser ==


== Eksterne lenker ==
(en) Aina Nybakk – Speedskatingbase.eu 
(en) Aina Nybakk – SpeedSkatingNews.info
Sennepssild

Sennepssild er et pålegg med biter av sild i en sennepsbasert saus.
Pålegget kan lages enten av spekesild eller av kryddersild.
Sennepssild er mange steder populært som pålegg i julen.


== Referanser ==
Tomatsild

Tomatsild er et pålegg av sild i en tomatbasert saus.
Pålegget kan lages både av spekesild og kryddersild.
Tomatsild er mye brukt som pålegg i julen.


== Referanser ==
Defensiv våpenbruk

Defensiv våpenbruk (Defensive gun use – DGU) er betegnelsen på bruk av våpen for selvforsvar eller for å beskytte andre. Antallet hendelser med defensiv våpenbruk, og hvor effektivt dette er for å sikre trygghet og redusere kriminalitet er et meget kontroversielt tema når det gjelder våpenpolitikk og kriminologi. Forskjellige forfattere og studier legger til grunn forskjellige kriterier på hva som betegnes som defensiv våpenbruk, som igjen medfører problemer og kontroverser når man sammenligner statistiske resultat.


== Estimat på antall ==
Estimat på antallet defensive våpenbruk i USA varierer voldsomt, avhengig av studienes omfang, kriterier, tidsperiode og andre faktorer. Høyere estimat er presentert fra Kleck and Gertz, som antar mellom  1 til 2,5 millioner DGUs i USA hvert år. Lave estimat kommer fra Hemenway som antar cirka 55 000-80 000 slike hendelser hvert år. Midlere estimat estimerer ca. 1 million DGU-hendelser i USA. Basisen for studiene, National Self-Defense Survey og National Crime Victimization Survey, har benyttet forskjellige metoder, tidsperioder, og spørsmål spurt.


== Referanser ==


== Eksterne lenker ==
Cato Institute - Defensiv våpenbruk-kart Defensive Gun Use Map
Spekesild

Spekesild er sild konservert ved bruk av salt.
Konserveringen foregår ved at saltet trekker vann ut av silden, og dermed skapes det dårligere vekstforhold for mikrober.Fram til 1960-årene var spekesild en viktig eksportartikkel for Norge, men nedgangen i sildefiskeriene førte til at denne eksporten stagnerte kraftig. På 1990-tallet tok eksporten seg noe opp igjen, og Russland, Sverige og Polen er viktige markeder.


== Referanser ==